«Дэ Урысейм дрицIыхущ»
А фIэщыгъэм щIэту Налшык, ХьэтIохъущокъуэм и жыг хадэм, дыгъуасэ Iуэху дахэ щекIуэкIащ. УФ-м и къэрал ныпым и махуэм къызэрагъэпэща дауэдапщэм хэтащ школакIуэхэр, волонтёрхэр, студентхэр, нэгъуэщI къалэдэсхэри.
Ди къэралым и дамыгъэ нэхъыщхьэм и зэхэлъы-кIэм, абы и мыхьэнэм, и тхыдэм теухуа псалъэмакъ щхьэпэ къызэхуэсахэм ирагъэкIуэкIащ. НыбжьыщIэхэм яхутепсэлъыхьащ къэрал ныпым пщIэ хуэщIын, хъумэн зэрыхуейм, хэкупсэу дызэрыщытыпхъэм.
А махуэм щхьэкIэ метрипщI и кIыхьагърэ метриплI и бгъуагъыу ирагъэщIа нып абрагъуэр щIалэгъуалэм зэпаIыгъыу Лермонтовым и цIэр зезыхьэ уэрамым нэс ирикIуащ, а Iуэхум кърихьэлIахэмрэ зыгъэпсэхупIэ паркым итхэмрэ нып цIыкIухэр хуагуэшащ.
Щомахуэ Залинэ.
СурэтхэрКъарей Элинэ трихащ.
